user
Abantu abakhuthele kule ndawo balime amathantalala amasimu yize kwezinye
izindawo kugcwele amatshe. Into eyayithanda ukuba yinkinga amanzi. Imifula
emincane ivamise ukusha ehlobo amanzi agujwe phansi esihlabathini noma
eziphethwini, yingakho nje uma kutshalwa kufanele kube ukudla okungadingi
ukuniselwa njengommbila, amabele, imfe, nokunye. Yinhle indawo
yaseMachunwini. Abantu bakhona bayahlonipha kakhulu, kanti abathintwa uma
usubachukuluzile. Isizwe saMachunu sibuswa inkosi uSimakade ozalwa
nguMzochithwayo kaSilwane, kaGabangaye, kaPhakade kaMacingwane Mchunu.
UManyoba wakhula ngesikhathi senkosi uMtshudi ongasekho; owayeyibamba
lenkosi uSimakade ngemuva kokubusa kwenkosi uMzochithwayo. Ngamanye
amazwi wakhula noSimakade ngoba bacishe babe wontanga. Inkosi uSimakade
iyona nkosi eyaqeda izimpi phakathi kwaMachunu naBathembu ezazilwa kakhulu,
ikakhulukazi ngesikhathi sebamba lenkosi uMtshudi okubalwa phakathi kwezinye,
impi yakwaNgongolo.

1. Yini eyenza ukuthi uManyoba ashiye endaweni yangakubo ahambe ayofuna
umsebenzi eGoli? Bhala iphuzu ELILODWA. 
assistant
OKUKODWA kokulandelayo:
 Wayefuna ukuphuma empilweni yobugqila basemapulazini. 
 Wayefuna ukuba nemali eyenele yokufundisa izingane zakhe.
 Wayefuna ukuthi akwazi ukwakha umuzi wakubo, aganwe. 